कोटा। इस साल 45 फीसदी अंकों से 12वीं पास करने वाले छात्रों को राज्य के इंजीनियरिंग कॉलेजों में आसानी से एडमिशन मिल जाएगा। आरपीईटी वेबसाइट पर जारी सूचना के अनुसार, इस बार 135 इंजीनियरिंग कॉलेजों की 65 हजार सीटों पर प्रवेश देने के लिए सोमवार से ऑनलाइन ऑप्शन फार्म भरने की प्रक्रिया शुरू कर दी गई है।
सह-समन्वयक एमआर पुरोहित के अनुसार, इस साल 61,763 छात्रों ने आरपीईटी दी थी। राज्य के कॉलेजों में सीटें बढ़कर 65,240 हो गई हैं, जो पिछले साल से 4 हजार ज्यादा हैं। उन्होंने बताया कि ऑप्शन फार्म भरने की प्रक्रिया पूरी होने के बाद 29 जून को राज्य के बाहर के छात्रों और 30 जून को राज्य के छात्रों की प्रथम सीट आवंटन सूची जारी कर दी जाएगी।
hin_Deva hin_Deva